

**REPUBLIKA HRVATSKA**

**MINISTARSTVO POLJOPRIVREDE**

**PRIJEDLOG IZMJENA I DOPUNA NACIONALNOG PROGRAMA POMOĆI SEKTORU VINA ZA RAZDOBLJE OD 2019. DO 2023. GODINE**

**Zagreb, lipanj 2022.**

U Nacionalnom programu pomoći sektoru vina za razdoblje od 2019. do 2023. godine, koji je donesen Odlukom Vlade Republike Hrvatske KLASA: 022-03/18-07/597, URBROJ: 50301-25/06-19-3 od 3. siječnja 2019., Odlukom Vlade Republike Hrvatske KLASA: 022-03/20-04/62, URBROJ: 50301-25/14-20-4 od 25. lipnja 2020., Odlukom Vlade Republike Hrvatske KLASA: 022-03/20-04/327, URBROJ: 50301-05/27-20-3 od 10. rujna 2020. i Odlukom Vlade Republike Hrvatske KLASA: 022-03/21-04/129, URBROJ: 50301-05/31-21-3 od 29. travnja 2021. godine mijenja se i dopunjuje u sljedećem:

**U dijelu Uvod, u podnaslovu »Izmjene i dopune Nacionalnog programa pomoći sektoru vina za razdoblje od 2019. do 2023. godine«, u prvom odlomku iza trinaestog podstavka dodaju se podstavci koji glase:**

»- Delegirana uredba Komisije (EU) 2021/2026 оd 13. rujna 2021. o izmjeni Delegirane uredbe (EU) 2020/592 u pogledu određenih privremenih odstupanja od Uredbe (EU) br. 1308/2013 Europskog parlamenta i Vijeća radi odgovora na tržišne poremećaje u sektoru vina uzrokovane pandemijom bolesti COVID-19 i njihova razdoblja primjene

- Provedbena uredba Komisije (EU) 2021/1763 оd 6. listopada 2021. o izmjeni Provedbene uredbe (EU) 2020/600 u pogledu odstupanja od Provedbene uredbe (EU) 2016/1150 radi suzbijanja krize uzrokovane pandemijom bolesti COVID-19 u sektoru vina

- Provedbena uredba Komisije (EU) 2021/1785 оd 8. listopada 2021. o ispravku Provedbene uredbe (EU) 2020/600 u pogledu odstupanja od Provedbene uredbe (EU) 2016/1150 u odnosu na izmjene nacionalnih programa potpore u sektoru vina

- Provedbena uredba Komisije (EU) 2021/1786 оd 8. listopada 2021. o ispravku Provedbene uredbe (EU) 2021/78 u pogledu odstupanja od Provedbene uredbe (EU) 2016/1150 predviđenog u Provedbenoj uredbi (EU) 2020/600 u odnosu na izmjene nacionalnih programa potpore u sektoru vina«.

**U dijelu A. točki 1 (a) podpoglavlju s naslovom Opis predloženih mjera riječi:**

**» Nakon proteka tog roka, primjenjuju se odredbe o intenzitetu potpore kako je utvrđeno u prethodnom odlomku ovog podnaslova s nazivom Opis predloženih mjera« zamjenjuju se riječima:**

»Za javne natječaje objavljene od 2022. godine primjenjuju se sljedeće odredbe o intenzitetu potpore:

Maksimalni prihvatljivi troškovi po projektu su EUR 100.000

Razina EU potpore iznosi do 50% prihvatljivih troškova, a razina državne potpore proračuna Republike Hrvatske može iznositi do 30 % prihvatljivih troškova.

Maksimalni iznos EU potpore po projektu je EUR 50.000

Maksimalni iznos državne potpore po projektu je EUR 30.000.«

**U dijelu A. točki 1 (a) podpoglavlju s naslovom Postupak prijave riječi:**

»Navedene Odluke Agencija za plaćanja izdaje u roku od 60 dana od dana zaprimanja potpunog zahtjeva za odobrenje izmjena« brišu se

**U dijelu A. točki 1 (a) podpoglavlju s naslovom Postupak odabira riječi:**

»Agencija za plaćanja izdaje Odluke u roku od 90 dana od dana zaprimanja potpune prijave.« brišu se

**U dijelu A. točki 1 (b) podpoglavlju s naslovom Opis predloženih mjera riječi:**

**» Nakon proteka tog roka, primjenjuju se odredbe o intenzitetu potpore kako je utvrđeno u prethodnom odlomku ovog podnaslova s nazivom Opis predloženih mjera « zamjenjuju se riječima:**

»Za javne natječaje objavljene od 2022. godine primjenjuju se sljedeće odredbe o intenzitetu potpore:

Razina EU potpore iznosi do 50% od prihvatljivih troškova, a razina državne potpore proračuna Republike Hrvatske može iznositi do 30% prihvatljivih troškova.«

**U dijelu A. točki 1 (b) podpoglavlju s naslovom Postupak prijave riječi:**

»Navedene Odluke Agencija za plaćanja izdaje u roku od 60 dana od dana zaprimanja potpunog zahtjeva za odobrenje izmjena« brišu se

**U dijelu A. točki 1 (b) podpoglavlju s naslovom Postupak odabira riječi:**

»Agencija za plaćanja izdaje Odluke u roku od 90 dana od dana zaprimanja potpune prijave.« brišu se

**U dijelu A. točki 2 (a) podpoglavlju s naslovom Opis predloženih mjera iza riječi koje glase:**

**»Nakon proteka tog roka, primjenjuju se odredbe o intenzitetu potpore kako je utvrđeno u prethodnom odlomku ovog podnaslova s nazivom Opis predloženih mjera (navedeni iznos povećanja odnosi se i na tablicu u nastavku).« dodaju se riječi koje glase:**

»Za javne natječaje objavljene od 2022. godine primjenjuju se sljedeće odredbe o intenzitetu potpore:

Maksimalni prihvatljivi troškovi po projektu su do EUR 1.000.000.

Maksimalni iznos EU potpore po projektu je EUR 750.000 odnosno razina EU potpore iznosi do 75% od prihvatljivih troškova.«

**U dijelu A. točki 2 (a) podpoglavlju s naslovom Opis predloženih mjera u dijelu s podnaslovom Doprinosi u naravi tablični prikaz aktivnosti s iznosima potpore/ha ne primjenjuju se za javne natječaje objavljene od 2022. godine.**

**U dijelu A točki 2. (a) podpoglavlju s naslovom Administrativna kontrola prijava u pogledu razumnosti troškova treći odlomak mijenja se i glasi:**

»Uzimajući u obzir prirodu same mjere Agencija za plaćanja će prilikom utvrđivanja razumnosti troškova koristiti sljedeće metode:

a) usporedbu različitih ponuda pri čemu mora voditi računa o:

* neovisnosti ponuda (ako se tijekom provjere ponuda utvrdi da su informacije dostavljene od strane podnositelja i/ili ponuditelja lažne ili pogrešne, da su cijene u dostavljenim ponudama namjerno uvećane, da postoji sukob interesa između Podnositelja i ponuditelja te sukob interesa između ponuditelja u istom ulaganju Agencija za plaćanja utvrditi će da takva ponuda ne udovoljava uvjetima. Ukoliko se utvrdi da su umjetno stvoreni uvjeti za dobivanje potpore, Agencija za plaćanja će utvrditi da takva Prijava ne udovoljava uvjetima. Podnositelj ne smije pribavljati ponude od ponuditelja roba, radova i/ili usluga, s kojima je u sukobu interesa, uključivo i ponuditeljeve podizvođače za robe i usluge koje on koristi u okviru projekta. Na ponudi mora biti navedeno da li u provedbi ulaganja sudjeluju podizvođači/pod ugovaratelji, ako sudjeluju, isti moraju biti navedeni na način da ih se može identificirati);
* mogućnosti usporedbe ponuda;
* važenju ponude na dan podnošenja prijave (ponude moraju biti realne i odražavati tržišne cijene te na njima trebaju biti jasno naznačeni troškovi u iznosima sa i bez PDV-a, ponude moraju biti detaljno specificirane, a iznos odabrane ponude mora biti jasno povezan s iznosom iz Plana aktivnosti);
* informacije dostavljene od strane podnositelja i/ili ponuditelja moraju biti istinite,
* cijene u dostavljenim ponudama ne smiju biti uvećane u odnosu na tržišne cijene,
* u dostavljenim ponudama ne smiju biti umjetno stvoreni uvjeti za dobivanje potpore.

b) standardnu veličinu jediničnih troškova. «

**U dijelu A točki 2. (a) podpoglavlju s naslovom Postupak prijave riječi:**

»Navedene Odluke Agencija za plaćanja izdaje u roku od 60 dana od dana zaprimanja potpunog zahtjeva za odobrenje izmjena« brišu se

**U dijelu A točki 2. (a) podpoglavlja s naslovima Administrativna kontrola prijava u pogledu razumnosti troškova i Referentni troškovi (cijene) brišu se.**

**U dijelu A točki 2. (a) podtočka vi. mijenja se i glasi:**

**»i. Primjena standardnih veličina jediničnih troškova/~~doprinosi u naravi~~: da/~~ne~~**

Za javne natječaje objavljene od 2022. godine primjenjuju se vrijednosti prikazane u sljedećem tabličnom prikazu:«

|  |  |  |
| --- | --- | --- |
| Rbr. | **Aktivnosti/ operacije** | **Standardna veličina jediničnog troška\*** EUR /ha |
| bez nagiba | na nagibu | na strmini |
| 1. | Operacije vezane uz zamjenu (konverziju) sorte/sorata i/ili premještanje te promjena gustoće vinograda |
| 1.1. | aktivnosti vezane uz krčenje vinograda koji se restrukturira | 3.885 | 4.489 | 5.039 |
| 1.2. | aktivnosti vezane uz pripremu tla novog restrukturiranog vinograda | 9.425 | 9.925 | 10.425 |
| 1.3. | aktivnosti vezane uz sadnju ili cijepljenje novog restrukturiranog vinograda | 47.887 | 49.270 | 50.653 |
| 2. | Operacije prihvatljive u okviru poboljšanja vinogradarskih tehnika upravljanja vinogradom |
| 2.1. | promjena nagiba/razine vinograda (ravnanje tla) | 16.500 | 23.500 | 31.250 |
| 2.2. | izgradnja antierozijskih sustava  | 5.673 | 9.833 | 13.213 |
| 2.3. | izgradnja terasa i zidova | 24.672 | 45.205 | 60.539 |
| 2.4. | uvođenje ili unaprjeđenje sustava navodnjavanja | 7.087 | 9.700 | 12.573 |
| *\*na temelju kalkulacija Uprave za stručnu podršku MP 2022.*Napomena:»bez nagiba« smatra se teren na nagibu manjem od 16%»na nagibima« smatra se teren na nagibu od 16 do 26%»na strminama« smatra se teren na nagibu većem od 26%Obrazloženje: Sadnjom vinograda na nagnutim terenima i na strminama smanjuje se rizik od oštećenja od mraza i povećava se insolacija površine, čime se utječe na kakvoću grožđa. Iz tog razloga, na nagnutim terenima (nagib 16%-26%) i strminama (nagib >26%) daje se veći iznos potpore. |

**U dijelu A točki 2. (a) podpoglavlju s naslovom Kriteriji za određivanje prioriteta i povezano ponderiranje** **odlomak iza naslova zamjenjuje se novim odlomkom koji glasi:**

»Prioritetni kriteriji rangiranja objektivni su i ne diskriminirajući, a prednost se daje:

* podnositelj prijave kojem nije odobrena potpora iz Nacionalnog programa
* podnositelj prijave koji je u sustavu ekološke proizvodnje grožđa i/ili vina
* mladi poljoprivrednik, odnosno osoba starija od 18 i mlađa od 40 godina (na dan podnošenja Prijave) koja posjeduje odgovarajuća stručna znanja i vještine te je po prvi put na poljoprivrednom gospodarstvu imenovana kao nositelj poljoprivrednog gospodarstva
* premještanje vinograda na područja koja daju bolju kvalitetu grožđa (na nagibima)
* ulaganje na područjima s prirodnim ili ostalim posebnim ograničenjima
* zamjena postojećeg sortimenta preporučenim autohtonim sortama ili ostalim preporučenim sortama
* premještanje vinograda uvjetovano izgradnjom infrastrukture ili izmjenama prostornog plana.«

Ponderiranje:

|  |  |  |  |  |
| --- | --- | --- | --- | --- |
| **Br.** | **Prioritetni kriteriji** | **Broj bodova** | **Najviše** | **Postotak** |
| 1. | Podnositelj prijave kojem nije odobrena potpora iz Nacionalnog programa | 5 | 5 | 25 % |
| 2. | Podnositelj prijave koji je u sustavu ekološke proizvodnje grožđa i/ili vina | 4 | 4 | 20 % |
| 3. | Mladi poljoprivrednik, odnosno osoba starija od 18 i mlađa od 40 godina (na dan podnošenja Prijave) koja posjeduje odgovarajuća stručna znanja i vještine te je po prvi put na poljoprivrednom gospodarstvu imenovana kao nositelj poljoprivrednog gospodarstva | 3 | 3 | 15 % |
| 4. | Premještanje vinograda na područja koja daju bolju kvalitetu grožđa (na nagibima)  | 3 | 3 | 15 % |
| 5. | Ulaganje na područjima s prirodnim ili ostalim posebnim ograničenjima | 2 | 2 | 10 % |
| 6. | Zamjena postojećeg sortimenta preporučenim autohtonim sortama  | 2 | 2 | 10 % |
| Zamjena postojećeg sortimenta ostalim preporučenim sortama | 1 |
| 7. | Premještanje vinograda uvjetovano izgradnjom infrastrukture ili izmjenama prostornog plana | 1 | 1 | 5 % |
| **Ukupno** |  | **20** | **100 %** |
| Kriteriji su poredani prema prioritetu, a uvjeti za bodovanje će se detaljno urediti u pravilniku. Agencija za plaćanja rangira Prijave prema ostvarenom broju bodova od najvećeg broja prioritetnih bodova padajućim redoslijedom do iskorištenja raspoloživih proračunskih sredstava. U slučaju prijava s jednakim brojem bodova prednost ima prijava koja ostvaruje više bodova u prioritetnom kriteriju. |

**U dijelu A točki 2. (a) podpoglavlju s naslovom Postupak odabira riječi:**

»Agencija za plaćanja izdaje Odluke u roku od 90 dana od dana zaprimanja potpune prijave.« brišu se

**U dijelu A. točki 6. podpoglavlju s naslovom Opis predloženih mjera iza riječi koje glase:**

**»Nakon proteka tog roka, primjenjuju se odredbe o intenzitetu potpore kako je utvrđeno u prethodnom odlomku ovog podnaslova s nazivom Opis predloženih mjera.« dodaju se riječi koje glase:**

»Za javne natječaje objavljene od 2022. godine maksimalni iznos potpore po projektu iznosi:

- EUR 1.500.000 za mikro, mala i srednja poduzeća

- EUR 750.000 za poduzeća s manje od 750 zaposlenih ili prometom manjim od EUR 200 mil.

- EUR 550.000 za poduzeća s 750 i više zaposlenih ili prometom od EUR 200 mil. i više

Za javne natječaje objavljene od 2022. godine intenzitet potpore:

- za mikro, mala i srednja poduzeća intenzitet potpore iznosi 50 % prihvatljivih troškova

- za poduzeća s manje od 750 zaposlenih ili prometom manjim od EUR 200 mil. potpora iznosi 25 % prihvatljivih troškova

- za poduzeća s 750 i više zaposlenih ili prometom od EUR 200 mil. i više s intenzitet potpore iznosi 24% prihvatljivih troškova.«

**U dijelu A. točki 6. podpoglavlju s naslovom Postupak prijave riječi:**

»Navedene Odluke Agencija za plaćanja izdaje u roku od 60 dana od dana zaprimanja potpunog zahtjeva za odobrenje izmjena« brišu se

**U dijelu A točki 6. podpoglavlja s naslovom Administrativna kontrola prijava u pogledu razumnosti troškova treći odlomak mijenja se i glasi:**

»Uzimajući u obzir prirodu same mjere Agencija za plaćanja će prilikom utvrđivanja razumnosti troškova koristiti metodu usporedbe različitih ponuda pri čemu mora voditi računa o:

* neovisnosti ponuda (ako se tijekom provjere ponuda utvrdi da su informacije dostavljene od strane podnositelja i/ili ponuditelja lažne ili pogrešne, da su cijene u dostavljenim ponudama namjerno uvećane, da postoji sukob interesa između Podnositelja i ponuditelja te sukob interesa između ponuditelja u istom ulaganju Agencija za plaćanja utvrditi će da takva ponuda ne udovoljava uvjetima. Podnositelj ne smije pribavljati ponude od ponuditelja roba, radova i/ili usluga, s kojima je u sukobu interesa, uključivo i ponuditeljeve podizvođače za robe i usluge koje on koristi u okviru projekta. Na ponudi mora biti navedeno da li u provedbi ulaganja sudjeluju podizvođači/podugovaratelji, ako sudjeluju, isti moraju biti navedeni na način da ih se može identificirati);
* mogućnosti usporedbe ponuda;
* važenju ponude na dan podnošenja prijave (ponude moraju biti realne i odražavati tržišne cijene te na njima trebaju biti jasno naznačeni troškovi u iznosima sa i bez PDV-a, ponude moraju biti detaljno specificirane, a iznos odabrane ponude mora biti jasno povezan s iznosom iz Plana aktivnosti);
* informacije dostavljene od strane podnositelja i/ili ponuditelja moraju biti istinite,
* cijene u dostavljenim ponudama ne smiju biti uvećane u odnosu na tržišne cijene,
* u dostavljenim ponudama ne smiju biti umjetno stvoreni uvjeti za dobivanje potpore.«

**U dijelu A točki 6. podpoglavlja s naslovima Administrativna kontrola prijava u pogledu razumnosti troškova i Referentni troškovi (cijene) brišu se.**

**U dijelu A točki 6. podpoglavlju s naslovom Kriteriji za određivanje prioriteta i povezano ponderiranje odlomak iza naslova zamjenjuje se novim odlomkom koji glasi:**

»U ocjeni zahtjeva Agencija za plaćanja utvrđuje prioritete, a prednost se daje operacijama koje imaju pozitivne učinke u smislu ušteda energije, globalne energetske učinkovitosti i ekološki održivih postupaka.

Prioritetni kriteriji moraju biti objektivni i nediskriminirajući, a prednost se daje:

* podnositelj prijave kojem nije odobrena potpora iz Nacionalnog programa
* podnositelj prijave koji je u sustavu ekološke proizvodnje grožđa i/ili vina
* mladi poljoprivrednik, odnosno osoba starija od 18 i mlađa od 40 godina (na dan podnošenja Prijave) koja posjeduje odgovarajuća stručna znanja i vještine te je po prvi put na poljoprivrednom gospodarstvu imenovana kao nositelj poljoprivrednog gospodarstva
* podnositelji prijave koji su u sustavu proizvodnje grožđa i vina sa zaštićenom oznakom izvornosti
* ulaganje na područjima s prirodnim ili ostalim posebnim ograničenjima
* operacije koje doprinose povećanju učinkovitosti u korištenju energije u poljoprivredi i preradi te doprinose promjeni energetskog razreda za dva i više razreda ili Operacije koje doprinose promjeni energetskog razreda za jedan razred ili kod izgradnje novog objekta prerade minimalno razreda B ili Operacije koje uvode ekološki održive postupke kod upravljanja sirovinama i/ili recikliranju otpada iz vinarije.«

Ponderiranje:

|  |  |  |  |  |
| --- | --- | --- | --- | --- |
| **Br.** | **Prioritetni kriteriji** | **Broj bodova** | **Najviše** | **Postotak** |
| 1. | Podnositelj prijave kojem nije odobrena potpora iz Nacionalnog programa | 5 | 5 | 25 % |
| 2. | Podnositelji prijave koji su u sustavu ekološke proizvodnje grožđa i/ili vina | 4 | 4 | 20% |
| 3. | Mladi poljoprivrednik, odnosno osoba starija od 18 i mlađa od 40 godina (na dan podnošenja Prijave) koja posjeduje odgovarajuća stručna znanja i vještine te je po prvi put na poljoprivrednom gospodarstvu imenovana kao nositelj poljoprivrednog gospodarstva | 3 | 3 | 15 % |
| 4. | Podnositelji prijave koji su u sustavu proizvodnje grožđa i vina sa zaštićenom oznakom izvornosti | 3 | 3 | 15 % |
| 5. | Ulaganje na područjima s prirodnim ili ostalim posebnim ograničenjima | 2 | 2 | 10 % |
| 6. | Operacije koje doprinose povećanju učinkovitosti u korištenju energije u poljoprivredi i preradi te doprinose promjeni energetskog razreda za dva i više razreda | 2 | 3 | 15 % |
| Operacije koje doprinose promjeni energetskog razreda za jedan razred ili kod izgradnje novog objekta prerade minimalno razreda B | 1 |
| Operacije koje uvode ekološki održive postupke kod upravljanja sirovinama i/ili recikliranju otpada iz vinarije | 1 |
| **Ukupno** |  | **20** | **100 %** |
| Kriteriji su poredani prema prioritetu, a uvjeti za bodovanje će se detaljno urediti u pravilniku. Agencija za plaćanja rangira Prijave prema ostvarenom broju bodova od najvećeg broja prioritetnih bodova padajućim redoslijedom do iskorištenja raspoloživih proračunskih sredstava. U slučaju prijava s jednakim brojem bodova prednost ima prijava koja ostvaruje više bodova u prioritetnom kriteriju. |

**U dijelu A točki 6. podpoglavlju s naslovom Postupak odabira odlomak iza naslova zamjenjuje se novim odlomkom koji glasi:**

»Prijave pristigle po objavljenom natječaju obrađuju se po redoslijedu zaprimanja.

Prilikom administrativne kontrole prijava utvrđuje se pravovremenost, potpunost, prihvatljivost prijave prema kriterijima prihvatljivosti iz točke iv. ove mjere te prihvatljivost troškova.

Nepravovremene prijave se ne razmatraju.

Potpune prijave ulaze u daljnju administrativnu kontrolu prema redoslijedu zaprimanja Agencije za plaćanja.

Nakon administrativne kontrole prihvatljivih prijava, u slučaju kada se utvrdi da unutar programa ili unutar dostupnog proračuna za ovu mjeru nema dovoljno sredstava za sufinanciranje svih projekata, rang-lista će biti sastavljena nakon ocjene prioritetnih kriterije navedene u točki vi. ove mjere.

Na temelju rezultata dobivenih primjenom prioritetnih kriterija Agencija za plaćanja rangira Prijave prema ostvarenom broju bodova od najvećeg broja prioritetnih bodova.

Agencija za plaćanja nakon obrade prijava, a ovisno o rezultatima administrativne kontrole podnositelju izdaje Odluku o odbijanju prijave ili Odluku o odobrenju projekta.«

**PRILOG II.**

**Dodjela financijskih sredstava nacionalnog programa potpore**

( u tisućama eura)

|  |
| --- |
| Država članica (\*): Hrvatska |
| Datum obavijesti (\*\*):  | Datum prethodne obavijesti: 13. 10. 2021. |
| Broj ove izmijenjene tablice: Razlog: izmjenu traži država članica (\*\*\*) |
|  |
| Mjere | Uredba (EU) br. 1308/2013 |  | 2019 | 2020 | 2021 | 2022 | 2023 | **Ukupno** |
| (1) | (2) | (3) | (4) | (5) | (6) | (7) | (8) | (9) |
| 1.a. Informiranje u državama članicama | Članak 45.(1)(a) | Prethodna obavijest | 260 | 30 | 260 | 260 | 260 | 1070 |
| Izmijenjeni iznos | 260 | 18 | 0 | 260 | 260 | 798 |
| 1.b. Promidžba na tržištima trećih zemalja | Članak 45.(1)(b) | Prethodna obavijest | 607 | 250 | 607 | 607 | 607 | 2678 |
| Izmijenjeni iznos | 607 | 145 | 19 | 607 | 607 | 1985 |
| 2.a. Restrukturiranje i konverzija vinograda | Članak 46.(3) (a),(b),(d) | Prethodna obavijest | 1530 | 1002 | 1530 | 1530 | 1530 | 7122 |
| Izmijenjeni iznos | 2530 | 783 | 3451 | 1530 | 1530 | 9824 |
| 2.b. Ponovna sadnja vinograda zbog zdravstvenih ili fitosanitarnih razloga | Članak 46.(3)(c) | Prethodna obavijest |  |  |  |  |  |  |
| Izmijenjeni iznos |  |  |  |  |  |  |
| 3. Zelena berba | Članak 47. | Prethodna obavijest |  |  |  |  |  |  |
| Izmijenjeni iznos |  |  |  |  |  |  |
| 4. Uzajamni fondovi | Članak 48. | Prethodna obavijest  |  |  |  |  |  |  |
| Izmijenjeni iznos |  |  |  |  |  |  |
| 5. Osiguranje berbe | Članak 49. | Prethodna obavijest |  |  |  |  |  |  |
| Izmijenjeni iznos |  |  |  |  |  |  |
| 6. Ulaganja | Članak 50. | Prethodna obavijest | 8435 | 5150 | 8435 | 8435 | 8435 | 38890 |
| Izmijenjeni iznos | 7435 | 3750 | 4650 | 8013 | 8013 | 31861 |
| 7. Inovacije | Članak 51. | Prethodna obavijest  |  |  |  |  |  |  |
| Izmijenjeni iznos |  |  |  |  |  |  |
| 8. Destilacija nusproizvoda | Članak52. | Prethodna obavijest |  |  |  |  |  |  |
| Izmijenjeni iznos |  |  |  |  |  |  |
| 9. Destilacija vina u kriznim slučajevima |  | Prethodna obavijest |  | 3891 | 1320 |  |  | 5211 |
| Izmijenjeni iznos |  | 4969 | 1512 |  |  | 6481 |
| 10. Potpora za krizno skladištenje vina |  | Prethodna obavijest |  | 508 | 1320 |  |  | 1828 |
| Izmijenjeni iznos |  | 1167 | 778 |  |  | 1945 |
| **Ukupno** | **Prethodna obavijest** | **10832** | **10832** | **10832** | **10832** | **10832** | **=54160** |
| **Izmijenjeni iznos** | **10832** | **10832** | **10410** | **10410** | **10410** | **=52894** |